
[bookmark: Text13]Davatelj financijskih sredstava, OIB: kojeg zastupa osoba ovlaštena za zastupanje, (u daljnjem tekstu: Davatelj) i udruga – naziv i adresa udruge, OIB: , koju zastupa – ime i prezime (osoba ovlaštena za zastupanje) (u daljnjem tekstu: Korisnik), kao ugovorne strane, zaključili su - datum godine Ugovor o dodjeli jednokratne financijske potpore koji se sastoji od:

- Posebnih uvjeta ugovora
- Općih uvjeta ugovora (Prilog 1)
- Opisnog obrasca programa/projekta (Prilog 2)
- Obrasca proračuna programa/projekta (Prilog 3)
- Priloga




JAVNI POZIV ZA PODNOŠENJE PRIJAVA ZA DODJELU JEDNOKRATNIH FINANCIJSKIH POTPORA UDRUGAMA U KULTURI IZ PRORAČUNA GRADA BJELOVARA ZA 2027. GODINU



NAZIV PROJEKTA/AKTIVNOSTI
_______________________

  




POSEBNI UVJETI UGOVORA
o dodjeli financijskih sredstava projektu/aktivnosti u području naziv natječajnog područja iz sredstava proračuna Grada Bjelovara za 2027. godinu

Članak 1.

naziv projekta/aktivnosti

Davatelj financijskih sredstava financira ovaj projekt/aktivnost u iznosu od ________ eura osiguranih u proračunu Grada Bjelovara za 2027. godinu, razdjel: ____________, Glava: _____________, Program: ____________, Šifra programa: ___________ .

Razdoblje provedbe projekta/aktivnosti je od datuma stupanja Ugovora na snagu do dana prihvaćanja izvještaja dostavljenog sukladno Ugovoru i Uputama za prijavitelje.

Članak 2.

[bookmark: _Hlk208838062]Sredstva iz članka 1. Posebnih uvjeta mogu se koristiti isključivo za provedbu projekta/aktivnosti sukladno uvjetima Javnog poziva i prema Opisnom obrascu projekta/aktivnosti te Obrascu proračuna projekta/aktivnosti.

Članak 3.

	Sredstva iz članka 1. Posebnih uvjeta isplatiti će se na žiroračun Korisnika IBAN: _________________________, prema zahtjevu za jednokratnu financijsku potporu Korisnika.
U slučaju nedostatnih sredstava u proračunu Grada Bjelovara za 2027. godinu, projekt/aktivnost iz članka 1. može se financirati u smanjenom iznosu.

Članak 4.

	Radi kontrole namjenskog korištenja sredstava Korisnik se obvezuje da će Davatelju dostaviti Izvještaj o provedbi projekta/aktivnosti koji treba sadržavati:

1. Opisni izvještaj,
1. Financijski izvještaj uz detaljno dokumentiranje svih troškova i priloge (ukupan iznos dobiven za projekt/aktivnost iz članka 1. ovog Ugovora (uključujući prihod po drugim javnim pozivima)):

· za bezgotovinska plaćanja: preslike računa (R1 ili R2) koji glase na korisnika te pripadajuće bankovne izvode
· za gotovinska plaćanja: preslike računa (R1 ili R2) koji glase na korisnika, preslike isplatnica iz blagajne i blagajničkog izvješća
· ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl. 

Priloge vezane uz provedbu projekta/aktivnosti, dokaze o provedbi projektnih aktivnosti (potpisne listiće, evaluacijske listiće, fotografije s događanja, primjerke publikacija i dr.) Korisnik podnosi u roku 30 dana od završetka projekta/aktivnosti. Izvještaji se podnose putem online aplikacije, dostupne na mrežnim stranicama Grada Bjelovara – www.bjelovar.hr - e-usluge – eobrasci ili klikom na link https://som-natjecaj.eu/authentication/login.

Članak 5.

	Davatelj pridržava pravo kontinuiranog praćenja i vrednovanja izvršenja projekta/aktivnosti Korisnika iz članka 1. Posebnih uvjeta, te preispitivanje financija i troškova u bilo koje vrijeme trajanja financiranja te u razdoblju od 1 godine nakon završetka aktivnosti.

	Davatelj može neposrednu kontrolu iz prethodnog stavka ovog ugovora obaviti kroz terenski posjet prostorijama Korisnika, te je o namjeri izvršenja neposredne kontrole dužan prethodno obavijestiti Korisnika barem sedam dana prije planiranog izvršenja kontrole.




Članak 6. 

	Korisnik ovlašćuje Davatelja da radi nadzora namjenskog korištenja sredstava iz članka 1. Posebnih uvjeta neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Davatelja za financiranje projekta/aktivnosti.
	
Članak 7.

	Korisnik se obvezuje pravodobno obavijestiti davatelja o manjim i većim izmjenama ugovora. Manje izmjene ugovora mogu biti:
-Izmjene troškovnika aktivnosti manje od 15%
-Promjena osobe odgovorne za zastupanje
-Promjena bankovnog računa Korisnika
-Promjena adrese ili drugih kontakata Korisnika
-Male promjene aktivnosti koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti)

Manje izmjene ne zahtijevaju izradu Dodatka ugovoru.

Veće izmjene ugovora su: 
-Izmjene troškovnika aktivnosti  veće od 15%
-Produženje trajanja aktivnosti (maksimalno do 1 mjeseca)
-Dodatak novih aktivnosti,
-Promjena i aktivnosti koja značajno utječe na opseg i ciljeve

Veće izmjene ugovora zahtijevaju izradu Dodatka ugovoru i njegovo potpisivanje od strane Davatelja i Korisnika. Davatelj odlučuje kod svake Obavijesti radi li se o manjoj ili većoj izmjeni i sukladno tome odlučuje je li potrebno izraditi Dodatak ugovoru.	

Članak 8.

	Izmjene ugovornih obveza Korisnik može zatražiti najkasnije 30 dana prije isteka roka provedbe projekta/aktivnosti. Svaka izmjena ugovornih obveza treba biti zatražena i odobrena u pisanom obliku.
Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

	Korisnik ne može zatražiti izmjene u provedbi projekta/aktivnosti, produljenje razdoblja provedbe ili prenamjenu pojedinih stavki troškovnika aktivnosti  nakon razdoblja provedbe iz članka 1. Posebnih uvjeta.

	Zahtjev za većim izmjenama ugovora Korisnik dostavlja Davatelju u pisanom obliku s obrazloženjem i popratnom dokumentacijom kojom se opravdava taj zahtjev.

	Davatelj ima pravo ne odobriti prenamjenu dijela sredstava i produljenje razdoblja provedbe projekta/aktivnosti ako se time bitno mijenja sadržaj i priroda aktivnosti ili ako zahtjev nema utemeljenje u objektivnim razlozima za prenamjenu i produljenje razdoblja provedbe. Odluku o odobrenju ili neodobrenju izmjena Davatelj mora donijeti u roku od 20 radnih dana od dostave obavijesti od strane Korisnika.

Članak 9.

	Ako Davatelj utvrdi da je korisnik nenamjenski koristio sredstva financijske potpore za izvršenje projekta/aktivnosti iz članka 1. Posebnih uvjeta ovog ugovora ili nije proveo aktivnost u ugovorenom razdoblju, ako nije podnio odgovarajuće izvještaje u roku i sa sadržajem određenim u članku 4. Posebnih uvjeta ili ako davatelju ne omogući nadzor nad namjenskim korištenjem sredstava iz članka 5. i 6. Posebnih uvjeta, isplata bit će obustavljena, a Korisnik dužan vratiti primljena nenamjenski utrošena ili neutrošena sredstva, uz obračunate kamate utvrđene u poslovnoj banci davatelja u roku od 30 dana od dana primitka pisane obavijesti davatelja o potrebi vraćanja zaprimljenih sredstava.

Članak 10. 

	Ako Davatelj utvrdi da Korisnik nije ispunio ugovorne obveze, uskratit će pravo na dodjelu financijskih sredstava aktivnostima Korisnika u sljedeće dvije godine.

Članak 11.

	Korisnik se obvezuje na svim tiskanim, video i drugim materijalima vezanim uz projekt/aktivnost istaknuti logotip i naziv Davatelja kao institucije koja financira aktivnost koja je predmet ugovora.

	Korisnik je suglasan da Davatelj koristi i objavljuje dostavljene mu fotografije, video i audio zapise iz stavka 1. ovog članka u cilju promicanja javnog poziva za dodjelu jednokratnih financijskih potpora, doprinosa davatelja razvoju civilnoga društva u Republici Hrvatskoj i djelovanja Davatelja.

Članak 12.

	Davatelj ne snosi odgovornost, neposrednu ili posrednu, za štete proizašle iz bilo koje aktivnosti korisnika u provedbi ugovorenog projekta/aktivnosti.

Članak 13.

Potpisivanjem ovog Ugovora Korisnik se obvezuje da kao primatelj bespovratnih sredstava iz javnih izvora za provođenje aktivnosti od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

Članak 14.

	U slučaju da se spor u provedbi ovog Ugovora između Davatelja i Korisnika ne može riješiti sporazumno, niti putem postupka mirenja, spor rješava stvarno nadležan sud u Bjelovaru.

Članak 15.

	Na elemente financiranja projekta/aktivnosti koji nisu uređeni Posebnim uvjetima na odgovarajući se način primjenjuju Opći uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15, 37/21).

Članak 16.

Ugovorne strane suglasne su da osobni podaci, koje su si uzajamno dostavile ili koje će si uzajamno dostaviti prilikom sklapanja i izvršavanja ovog Ugovora, budu uneseni u elektroničke i druge evidencije osobnih podataka koje se koriste u svrhu upravljanja korisnicima, kao i web stranice Grada Bjelovara te u izvještaje nadležnim tijelima. Ugovorne strane se obvezuju na zaštitu osobnih podataka koji se prikupljaju i obrađuju u svrhu izvršavanja ovog ugovora te da će s istima postupati u skladu sa Općom uredbom o zaštiti osobnih podataka EU 2016/679 (GDPR) i Zakonom o provedbi Opće uredbe o zaštiti osobnih podataka (NN 42/18) odnosno drugim primjenjivim propisima.

Članak 17.

Opisni obrazac projekta/aktivnosti i Obrazac proračuna projekta/aktivnosti koje je Korisnik dostavio prijavljujući se na Javni poziv, sastavni su dio ovog Ugovora te čine njegove Priloge 2 i 3.

Članak 18.

Za svaki oblik komunikacije – dostavu obavijesti o izmjenama i dopunama ugovora i dostavu izvještaja – koji je povezan s ovim ugovorom potrebno je navesti referentni broj ugovora, klasu i naziv aktivnosti te ga poslati na sljedeće adrese:

Za Davatelja:
Grad Bjelovar, Upravni odjel za kulturu zdravstvo, socijalnu skrb i opće poslove, Trg E. Kvaternika 2, Tvrtko Hopek, tel: 622-032, e-mail: thopek@bjelovar.hr, soba broj 18. 

Za Korisnika:
Adresa, ime i prezime, telefon, e-mail 


Članak 19.

U slučaju proturječnosti između odredbi Posebnih uvjeta te Općih uvjeta (Priloga 2) i odredbi iz drugih Priloga (obrasca prijave projekta/aktivnosti i obrasca troškovnika aktivnosti), odredbe Posebnih uvjeta imat će prvenstvo.

Članak 20.

Ovaj Ugovor sastavljen je u četiri (4) istovjetna primjerka, od kojih dva (2) primjerak zadržava Korisnik, a dva (2) primjerka Davatelj.

Članak 21.

Ugovor stupa na snagu s danom potpisa obiju ugovornih strana.


Bjelovar, datum


	KORISNIK:

Funkcija, ime i prezime




____________________________________

	DAVATELJ:

GRAD BJELOVAR
Gradonačelnik
Dario Hrebak


    __________________________________




